
(siunčiama per CVP IS)						



DĖL KVIETIMO DALYVAUTI RINKOS KONSULTACIJOJE

Sveikatos apsaugos ministerijos Ekstremalių sveikatai situacijų centras (toliau – Perkančioji organizacija), planuoja vykdyti traumų gydymo rinkinio priemonių pakartotinį viešąjį pirkimą. 
Perkančioji organizacija, siekdama pristatyti būsimą traumų rinkinio priemonių pirkimą ir vadovaudamasi Lietuvos Respublikos viešųjų pirkimų įstatymo 27 straipsniu, Centrinės viešųjų pirkimų informacinės sistemos (toliau – CVP IS) priemonėmis Viešųjų pirkimų tarnybos nustatyta tvarka vykdo rinkos konsultaciją. 
           Rinkos konsultacijos tikslai:
1. išsamiai išanalizuoti pirkimo objekto specifiką ir išsiaiškinti:
- rinkos galimybes pateikti tai, ko reikia perkančiajai organizacijai;
- galimas rizikas;
- sutarties sudarymui ir vykdymui reikšmingas aplinkybes;
- supažindinti tiekėjus su pirkimo objekto technine specifikacija.

2. gauti konsultacijas ir (ar) pasiūlymus dėl:
-  techninės specifikacijos sąlygų;
-  papildomų sąlygų, tiekėjų siūlymu galimai įtrauktinų į techninę specifikaciją. 

Kviečiame tiekėjus susipažinti su skelbiamu preliminariu techninės specifikacijos projektu ir CVP IS priemonėmis iki 2026 m. spalio 2 d. 17:00 val. aktyviai teikti pastabas, klausimus ir pasiūlymus, bei pateikti atsakymus į pateiktus klausimus. Klausimai, pastabos (siūlymai), gauti pasibaigus aukščiau nurodytam terminui gali būti nenagrinėjami.  
Rinkos konsultacija nėra pirkimas ar išankstinis skelbimas apie pirkimą. Rinkos konsultacija tiekėjai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos tiekėjams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto / pirmenybės viešiesiems pirkimams, kurie bus skelbiami ateityje, ar jų rezultatams. 
Palaikyti tiesioginį ryšį su tiekėjais yra įgaliota Sveikatos apsaugos ministerijos Ekstremalių sveikatai situacijų centro Administravimo skyriaus vyriausioji specialistė Agnija Solovjova, tel. +370 672 70 486, el. p. agnija.solovjova@essc.sam.lt.

Prašome rinkos dalyvių ar kitų ekspertų atsakyti į šiuos klausimus: 
	Eil. Nr.
	Klausimas
	Tiekėjo nuomonė

	1)
	Ar pateiktoje techninėje specifikacijoje (toliau – TS) nurodyti reikalavimai ir sąlygos yra priimtinos ir aiškios, ar teiktumėte pasiūlymą dėl šio pirkimo objekto? Jeigu ne, prašome nurodyti priežastį, kodėl.
	

	2)
	Prašome nurodyti, kokia būtų preliminari pasiūlymo kaina, įskaitant transportavimą ir kitas su prekių pristatymu susijusias išlaidas (be PVM ir su PVM). Kokie faktoriai, aplinkybės, rizikos gali daryti įtaką kainos svyravimui?
	

	3)
	Kokios kitos būtų Jūsų įžvalgos dėl tinkamo ir laiku sutarties įgyvendinamumo?
	

	4)
	Kokias numatote galimas rizikas dėl būsimos sutarties vykdymo?
	

	5)
	Kokie optimaliausi nurodytų prekių pristatymo terminai, jeigu visas numatomas prekių kiekis būtų užsakomas vienu kartu?
	

	6)
	Kitos pastabos ir pasiūlymai.
	



Bus peržiūrimos ir vertinamos CVP IS priemonėmis gautos pastabos, klausimai bei pasiūlymai. Teikiant pastabas, klausimus bei pasiūlymus, prašome aiškiai nurodyti, kuri informacija yra konfidenciali, nes atlikus rinkos konsultaciją siūlomi sprendimai ir iš tiekėjų gauta informacija gali būti nuasmeninta ir skelbiama. 
Užtikriname, kad rinkos dalyvio identifikaciniai duomenys bei konsultacijos metu pateikta informacija/duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Tiekėjų pateikti įkainiai/kaina nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.

Atkreipiame dėmesį, kad tiekėjai, teikę pastabas dėl pirkimo sąlygų, bus laikomi padėjusiais pasirengti pirkimui ir privalės tai deklaruoti EBVPD.

